sasicodes/solvari-1 huggingface dataset:
கணவன் தலாக் சொன்னால் மட்டுமே பிரிந்துச் செல்லவும் மறுமணம் செய்துக் கொண்டு வாழவும் இயலும் என நினைத்துக் கொள்ளும் அந்தப் பெண்ணும் தன் ஆயுளின் கடைசிவரை வாழா வெட்டியாகவே தனியாக இருக்கும் கொடுமைக்கும் பெண்களின் விவாகரத்து உரிமைப் பற்றிய அவர்களின் அறியாமையே வழிவகுத்தது.
அந்த உரிமையை அவர்களுக்கு கொடுக்காமல் தலாக் என்ற ஆணின் உரிமையை மட்டும் கொடுத்து இஸ்லாம் பெண்களின் உரிமையில் பாரபட்சம் காட்டுகிறதே..?
ஆக திருமண ஒப்பந்தத்தை முறித்துக் கொள்ள கணவனுக்கு உரிமை இருப்பது போன்றே மனைவியான ஒரு பெண்ணுக்கும் இஸ்லாத்தில் உரிமை இருக்கிறது என்பதையும் இருவருக்குமிடையே விவாவகரத்துச் செய்யும் முறையில் மட்டுமே வித்தியாசமிருக்கிறதே தவிர உரிமையில் வித்தியாசமில்லை என்பதையும் நாம் தெளிவாக மனதில் பதிய வைத்துக் கொள்ளவேண்டும்.
இஸ்லாத்தின் விவாகரத்து சட்டங்களை சரியாக புரியாத சில ஜமாஅத்தார்கள் பெண்கள் விவாகரத்து செய்யும் உரிமையினை இன்றளவும்கூட மறுத்தாலும் சமூகத்தில் அது கண்டிப்பாக களையப்பட வேண்டிய ஒன்றாக உள்ளதே தவிர அது இஸ்லாத்தின் குறையாக ஆகாது.
இதில் விவாகரத்து உரிமையும் அடங்கும் நபிஸல் அவர்கள் காட்டித் தந்த வழிமுறைகளும் பெண்களின் விவாகம் மற்றும் விவாகரத்து உரிமையை உலகுக்கு வெளிச்சம் போட்டுக் காட்டுகின்றன.
இஸ்லாத்தை சரியாக புரியாத சில அறிவுஜீவிகள் சொல்வதுபோல் ஒரு பெண் விவாகரத்து செய்ய வேண்டுமானால் அந்த கணவனிடம் அனுமதி கேட்கவேண்டும்.. அவனுடைய முழு சம்மதத்தைப் பெறவேண்டும் என்றெல்லாம் இஸ்லாமிய விவாகரத்து சட்டங்களில் அறவே கிடையாது.
இஸ்லாம் ஒவ்வொரு விஷயத்திற்கும் சில விதிமுறைகளை விதித்துள்ளது போன்று பெண்களின் விவாகரத்து விஷயத்திலும் சில விதிமுறைகளை விதித்துள்ளது.
தன் கணவனிடமிருந்து விவாகரத்தை விரும்பும் பெண்கள் ஜமாஅத்தாரிடமோ சமுதாயத் தலைவரிடமோ தன் முடிவைத் தெரிவித்துவிட்டு விவாகரத்துகுலஃ செய்துவைக்க முறையிடவேண்டும்.
ஏனெனில் அந்த விவாக விலக்கானது அந்த பெண்ணின் பிற்கால வாழ்க்கைக்கே பாதகமாக அமைந்துவிடாமல் ஜமாஅத்தார்கள் அறிவுரைகள் சொல்லி மீண்டும் அந்த கணவனோடு இணைந்து வாழ அறிவுரை கூறலாம்.
இதனால்தான் பெண் புத்தி பின் புத்தி என சொன்னார்களோ என்னவோ.. கன்னிப் பெண்களுக்கு கணவன் அமைவதே தாமதாகும் இன்றைய சமுதாய சூழ்நிலையில் விவாகரத்தான பெண்களின் நிலையை நாம் அவசியம் எண்ணிப் பார்க்கவேண்டும்.
எனவே குடும்பத்தில் அட்ஜஸ்ட் பண்ணி போகவேண்டிய சின்னஞ்சிறிய விஷயங்களுக்கெல்லாம் பின்விளைவை யோசிக்காமல் பெண்கள் தடாலடியான ஒரு முடிவை எடுத்துவிடக்கூடாது என்ற நன்னோக்கத்திலேயே அவர்களுக்கு நல்லுபதேசங்கள் செய்தும் பொறுமைக் காத்தால் பலனுண்டு என்பதை புரியவைக்கவும் ஒரு நல்ல வாய்ப்பாக அவர்களுக்கு அமைத்துக் கொடுக்கவே பெண்கள் முதலில் ஜமாஅத்தார்களிடம் தெரிவிக்க சொல்லும் அழகிய வழிமுறையை இஸ்லாம் ஏற்படுத்தியுள்ளது.
ஒரு பெண் குலஃ கேட்பதற்கான காரணங்கள் தெரிய வருமானால் அதைக் கேட்டறிந்து அப்பெண் மீண்டும் அவளுடைய கணவனோடு சேர்ந்து வாழ மென்மையான உபதேசங்களை அவளுக்கு செய்யவேண்டும்.
சேர்த்து வைக்க இயலாத நியாயமான காரணங்கள் பெண்ணின் பக்கம் இருக்குமேயானால் கண்டிப்பாக அந்தப் பெண்ணின் திருமண வாழ்வை ரத்து செய்து உடனே அவளைப் பிரிந்து விடுமாறு அவளுடைய கணவனுக்கு கட்டளையிட வேண்டிய கடமையும் ஜமாஅத்தார்கள் மீது இஸ்லாம் விதித்துள்ளது.
நபிஸல் அவர்களின் தீர்ப்பு ஸாபிதுக்குத் தெரிய வந்தபோது அல்லாஹ்வின் தூதருடைய தீர்ப்பை நான் ஏற்கிறேன் என்று கூறினார்கள்.
ஆதார நூல் தாரகுத்னீ இங்கே கணவனின் தலாக்கை எதிர்ப்பார்க்காமல் நபிஸல் அவர்களே அந்தப் பெண்மணியிடமிருந்து மஹரைப் பெற்றுக் கொண்டு திருமணத்தை ரத்து செய்து நமக்கு வழிகாட்டுகிறார்கள்.
இந்த தகவல் சம்பந்தப்பட்ட அந்தக் கணவருக்கே பிறகுதான் தெரிய வருகிறது என்றால் ஜமாஅத் தலைவருக்கு உள்ள அந்த உரிமையையும் பெண்ணின் குலாவை மட்டும் ஏற்றுக்கொண்டு அவ்வாறு பிரித்து வைக்கவேண்டிய கடமையையும் அவர்கள் தெளிவாக அறிய வேண்டும்.
ஆக கணவன் தலாக் விடாதவரை அந்த திருமண உறவை ரத்துச் செய்யமுடியாது என்று கூறக்கூடிய ஜமாஅத் தலைவர்கள் இந்தக் கடமையை பெண்கள் தரப்பில் சரியாக செய்துக் கொடுக்காவிட்டால் அல்லாஹ்விடத்தில் இஸ்லாத்தின் சட்டத்தைப் புறக்கணித்த குற்றவாளிகளே இன்று குர்ஆன்ஹதீஸின் அடிப்படையில் மட்டுமே பிரச்சனைகளைத் தீர்த்து வைக்கும் சில ஷரீஅத் தீர்ப்பாயங்கள் தமிழ்நாட்டில் உள்ளன.
எந்த காரணமும் சொல்ல விரும்பாத பெண்களும் அந்த இல்வாழ்க்கையை தொடர தான் விரும்பவில்லை என்பதை மட்டும் ஜமாஅத்தார்களிடம் தெரிவித்துக்கூட உடனே விவாக விலக்கு பெற்றுக் கொள்ளலாம்.
அந்த ஹதீஸிலே பரீரா என்ற பெண்ணின் கோபத்தைப் பார்த்து வியக்கும் நபிஸல் அவர்கள் அதற்கான காரணத்தை அந்தப் பெண்ணிடம் கேட்கவில்லை.
ஒரு மனைவி மூலமாக அவளுடைய கணவனுக்கு வாழ்க்கையின் என்னென்ன சந்தோஷங்களும் திருப்தியும் கிடைக்கிறதோ அவை அனைத்துமே.. மனைவியாக தன்னுடன் வாழும் ஒரு பெண்ணுக்கும் முழுமையாக கிடைக்கவேண்டும்.
அப்படியில்லாமல் கணவனால் கிடைக்கவேண்டிய அடிப்படை சந்தோஷங்களின்றி அவன் செய்யும் அக்கிரமங்களையெல்லாம் சகித்துக் கொண்டு ஒரு பெண் வாழவேண்டும் என்ற கட்டாயத்தை எந்த பெண்ணின் மீதும் ஒரு போதும் இஸ்லாம் திணிக்கவில்லை.
அல்லாஹ்வின் தூதர்ஸல் அவர்கள் கூட பரீரா என்ற பெண்ணிற்கு பிரிந்த தன் கணவனுடன் சேர்ந்து வாழுமாறு பரிந்துரை செய்தார்களே தவிர நிர்ப்பந்திக்கவில்லை.
அவர் பரீரா தம்மைப் பிரிந்துவிட நினைக்கிறார் என்பதை அறிந்தபோது தமது தாடியில் கண்ணீர் வழியும் அளவிற்கு அழுத வண்ணம் பரீராவிற்குப் பின்னால் சுற்றிச் சுற்றி வந்துக் கொண்டிருந்ததை இப்போதும் நான் காண்பதைப் போன்றுள்ளது.
அப்போது நபிஸல் அவர்கள் அப்பாஸ்ரலி அவர்களிடம் அப்பாஸ் அவர்களே பரீராவின் மீது முஃகீஸ் வைத்துள்ள நேசத்தையும் பரீரா முஃகீஸின் மீது கொண்டுள்ள கோபத்தையும் கண்டு நீங்கள் வியப்படையவில்லையா?
ஆக அல்லாஹ்வின் தூதர் அவர்கள்கூட நான் கட்டளையிடவில்லை இது என் பரிந்துரையே என்று கூறிவிட்ட பிறகு அது நபிஸல் அவர்களின் கட்டளையாக இல்லாததால் அவர்களின் பரிந்துரையை அந்தப் பெண்மணி மறுத்துவிட்ட இந்த சம்பவம் பெண்ணின் உரிமையில் தலையிட்டு.. பிடிக்காத கணவனுடன் சேர்ந்து வாழுமாறு பெண்ணை நிர்ப்பந்திக்க பெற்ற தாய் தகப்பனுக்குகூட இஸ்லாத்தில் உரிமையில்லை என்பதை பட்டவர்த்தனமாக கூறுகிறது.
ஒரு பெண் விவாக விலக்கினை தன்னுடைய தரப்பிலிருந்து கோருவதால் திருமணத்தின்போது கணவனிடமிருந்து பெற்ற மஹர் தொகையை ஜமாஅத்தார்கள் மூலமாக அந்தக் கணவனிடம் கட்டாயம் திருப்பிக் கொடுத்துவிடவேண்டும்.
அதைவிட அதிகமாகப் பெற்றுக் கொள்ளக்கூடாது என்று நபிஸல் அவர்கள் கூறியதாக இடம் பெற்றுள்ள ஹதீஸ் இது சான்றாக அமைந்துள்ளது.
நபிகள் நாயகம்ஸல் அவர்கள் ஸாபித் இப்னு கைஸை அழைத்து வரச்செய்து அவள் உமக்குத் தர வேண்டியதைமஹரைப் பெற்றுக் கொண்டு அவளை அவள் வழியில் விட்டு விடுவீராக என்றார்கள்.
அப்பெண்மணியிடம் ஒரு மாதவிடாய்க் காலம்வரை திருமணம் செய்யாமல் பொறுத்திருக்குமாறும் தாய் வீட்டில் சேர்ந்துக் கொள்ளுமாறும் கட்டளையிட்டார்கள்.
தன் கணவனைப் பிரிந்து வாழ்வதைவிட சேர்ந்து வாழ்வதே மேல் என எப்போது ஒரு பெண் உணர்கிறாளோ தான் பிரிந்து வந்தது தவறு என்ற முடிவுக்கு வந்து மீண்டும் அந்த கணவனுடன் சேர்ந்து வாழ அவள் விரும்பினால் தன் முன்னாள் கணவனிடம் தன் விருப்பத்தைத் தெரிவித்து அவனுடைய சம்மதத்தைக் கேட்கவேண்டும்.
அதற்கு அந்த கணவன் சம்மதித்து தன் முன்னாள் மனைவியை மீண்டும் ஏற்றுக்கொள்ள விருப்பம் தெரிவிப்பானேயானால் புதிதாக மஹர் கொடுத்து மறுமணம் செய்துக் கொள்ளும் நிபந்தனையின் மூலம் மட்டுமே சேர்ந்து வாழ இயலும்.
தலாக் செய்த பிறகு மூன்று மாதவிடாய் காலத்துக்குள் மனைவியைத் திரும்ப அழைத்துக் கொள்ளும் உரிமை கணவனுக்கு இருப்பதைப்போல் குலஃவுக்கு பிறகு தன் முன்னாள் மனைவியை மஹர் கொடுத்து மறுமணம் செய்யாமல் மீண்டும் அழைத்துக்கொள்ள அந்தக் கணவனுக்கு அனுமதியில்லை.
நபிகள் நாயகம்ஸல் அவர்களிடம் ஸாபித் பின் கைஸ்ரலியின் மனைவி வந்து அல்லாஹ்வின் தூதரே எனது கணவரின் நன்னடத்தையையோ நற்குணத்தையோ நான் குறைக்கூற மாட்டேன்.
ஒரேயடியாக அவளைப் பிரிந்து விடு என்று நபிஸல் அவர்கள் கூறியதிலிருந்து மீண்டும் அழைக்கும் உரிமை கணவனுக்கு கிடையாது என்பதும் குலஃ அடிப்படையில் பிரிந்தவர்கள் அந்நிய ஆண் பெண்களாகி விடுவர் என்பதும் தெளிவாகிறது.
ஸாபித் இப்னு கைஸ் பின் ஷம்மாஸ்ரலி அவர்களின் துணைவியார் நபிஸல் அவர்களிடம் வந்து அல்லாஹ்வின் தூதரே என் கணவர் ஸாபித் இப்னு கைஸின் குணத்தையோ மார்க்கப் பற்றையோ நான் குறைக் கூறவில்லை.
அப்போது அல்லாஹ்வின் தூதர்ஸல் அவர்கள் ஸாபித் உனக்கு மணக் கொடையாக அளித்த தோட்டத்தை நீ அவருக்கே திருப்பிக் கொடுத்து விடுகிறாயா?
அல்லாஹ்வின் தூதர்ஸல் அவர்கள் ஸாபித் அவர்களிடம் தோட்டத்தை ஏற்றுக் கொண்டு அவளை ஒரு முறை தலாக் சொல்லி விடுங்கள் என்று கூறினார்கள்.
ஆகவே... பெண்கள் விவாகரத்துப் பெற இதை விட எளிமையான வழியை உலகில் எங்குமே காண முடியாது இஸ்லாமிய வாழ்க்கையில் தன் மனைவியைப் பிடிக்கவில்லையெனில் தலாக் சொல்லி விவாக உறவினை முறித்துக் கொள்ளும் விதமாக ஆண்களுக்கு வழங்கப்பட்ட உரிமைக்குச் சற்றும் குறைவில்லாத வகையில் கணவன் மீது அதிருப்தியுறும் மனைவியும் குலஃ எனும் விவாகப் பிரிவினையின் மூலம் கணவனைப் பிரியும் உரிமையை இஸ்லாம் பெண்களுக்கும் வழங்கியுள்ளது என்பதை நாம் உலக மன்றத்தில் உரத்துச் சொல்லக் கடமைப்பட்டுள்ளோம்.
பிடிக்காத கணவனுடன் வாழ இயலாமலும் பிரிய வழி தெரியாமலும் வாழா வெட்டிகளாக பிறந்த வீட்டில் கண்ணீர் வடித்தே காலத்தைத் தள்ளும் அபலைப் பெண்களுக்கு இஸ்லாம் கொடுத்துள்ள உரிமைகளை அறியத் தரவேண்டும்.
சில இஸ்லாமியத் தலைவர்களின் அறியாமைக் காரணமாக பெண்களுக்கு இழைக்கப்படும் இத்தகைய கொடுமையினால் மாற்றாரும் இஸ்லாத்தை தவறாக விளங்கி விமர்சிக்க இடமளித்து விடக்கூடாது.
வாழ இயலாத கணவனிடமிருந்து பிரிந்து மறு வாழ்வை அமைத்துக் கொள்ள இஸ்லாம் கூறும் அற்புதமான வழிமுறைகளை அப்பெண்கள் அறிவதற்கு ஏற்பாடு செய்வதும் இத்தகைய இறை மார்க்கத்தின் அழகிய வழிகாட்டுதல்களை கையில் வைத்துக்கொண்டு பெண்களுக்கு விவாகரத்து விஷயத்தில் அநீதி இழைக்கும் ஜமாஅத் தலைவர்களுக்கு இந்தச் சட்டம் பற்றி விளக்குவதும் இவற்றை அறிந்த ஒவ்வொருவரின் கடமை என்பதை நினைவில் கொள்ளவேண்டும் தமிழக முஸ்லிம்களின் கல்வி முன்னேற்றத்திற்குத் தேவை இந்திய முஸ்லிம்களின் வரலாறும் இன்னொரு வரலாற்றுக்கான திட்டமிடுதலும் கல்விக்கான தேடலில் முஸ்லிம் சமூகம் சரியான திசையில் செல்கிறதா?
கல்வியில் இஸ்லாமிய சமூகத்தின் ஆரம்பகால எழுச்சிமிக்க பக்கங்களும் வீழ்ந்த காரணங்களும் என வரலாற்று ஆய்வுடன் எழுதப்பட்ட இக்கட்டுரை ஒவ்வொர் முஸ்லிமும் கட்டாயம் அறிந்திருக்க வேண்டியது முழுமையாக படியுங்கள்.
நாடு முழுவதிலுமுள்ள சிறு நகரங்களில் தலித்கள் மற்றும் பிற்படுத்தப்பட்டவர்களின் மாதவருவாயை விட முஸ்லிம்களின் மாத வருவாய் குறைவாக இருக்கிறது.
அரசு தன் வாக்குறுதிகளை பொய்ப்பிக்கிறது என்று வரலாற்றின் அத்தனை பக்கத்திலும் தெரிந்து கொண்ட பின்னரும் நம் சமுதாயத்தை முன்னேற்ற நாம் ஏன் எந்த அடியையும் இன்னும் எடுக்கவில்லை?
தான் கல்லாதவராக இருந்தாலும் இறை நம்பிக்கையாளர்கள் அனைவரையும் கற்கச்சொல்லி ஊக்குவித்த தலைவராகவே நபிகள் நாயகம் ஸல் அவர்கள் இருந்துள்ளார்.
அறிவியலுக்கு முரணான யூகங்களை ஏனைய மார்க்கங்கள் மறுத்துரைக்கும் வேளையில் அனைத்து நம்பிக்கைகளும் மார்க்க நம்பிக்கைகள் உட்பட உறுதியான அறிவின் அடிப்படையில் அமையவேண்டும் என்று எதிர்பார்ப்பது இஸ்லாமிய மார்க்கம் மட்டுமே.. இவ்வாறு இவ்வுலக வாழ்விலும் மறுமை வாழ்விலும் வெற்றி பெறும் வழிகளை நம்பிக்கை கொண்ட ஒவ்வொருவருக்கும் எத்தி வைக்கும் மார்க்கத்தில் வாழும் நாம் அந்தக் கல்வியை எப்படி பெறுவது என்பதையும் அதனிலிருந்து நம் வெற்றிக்கு தயார் செய்வது எப்படி என்பதையும் திட்டமிடுகின்றோமா??
உலக வரலாற்றிலே ஒவ்வொரு துறையிலும் இஸ்லாத்திற்கென ஒரு இடத்தை தக்க வைத்த நம் முன்னோர் கல்வியில் மட்டும் சவலைப்பிள்ளையாகவா இருந்தனர்???
இது வரை தெரியாமல் இருப்பினும் இனியாவது தெரிந்து கொள்வோம் நம் பாரம்பரியத்தை கல்வியில் நம் சாதனைகளை.. இஸ்லாமிய மார்க்கத்தின் கல்விக்கொள்கையை ஒரு வாக்கியத்தில் சொல்வதென்றால்... அல் ஃபவ்ஸ் பி அல் சஅதா ஃபீ அல் தரய்ன் என்று கூறலாம்.
இதனாலேயே இஸ்லாத்தில் இல்மும் அமலும் வேறு வேறல்ல வாழ்க்கைக்குறிப்புக்களும் தாலீம் பயிற்சி முறையும் தாதீப் ஒன்றை விட்டு ஒன்று எந்தப் பொருளும் தருவதல்ல என்றாகிறது.
இந்தக் காரணங்களாலேயே பண்டைய காலங்களில் இஸ்லாமியக்குடும்பங்கள் கல்வி பெறுவதையும் கற்றுத் தருவதையும் முழுமைப்படுத்தப்பட்ட ஒரு இபாதத்தாக பார்த்தன.
வரலாறு முழுவதும் கல்வியையும் கற்பவர்களையும் கல்வியாளர்களையும் இஸ்லாமிய மக்கள் எவ்வாறு பெருமதிப்புடன் நடத்தி வந்துள்ளனர் என்பதை.
அகிலம் முழுவதும் பரவியிருந்த இஸ்லாமிய மக்கள் எல்லோரின் மனநிலையும் இதே போல் இருந்ததால்தான் கல்வி கற்கவும் கற்பிக்கவும் தூர தேசங்களுக்கு பயணம் செய்யவும் தயங்குவார் யாருமில்லாமல் போனது.
தென்னகத்தை ஆண்டு வந்த சேர்மான பெருமாளால் முதல் இஸ்லாமியரைப் பெற்ற இந்தியா எட்டாம் நூற்றாண்டில் உமய்யத் வம்சத்தின் ஆட்சியின் மூலம் இன்னும் அதிகமாக பிரகாசிக்கத் துவங்குகிறது.
பதினெட்டாம் நூற்றாண்டில் பிரித்தானிய அரசு பிரித்தாளும் சூழ்ச்சியால் நாட்டை அபகரிக்கும் வரை... பிரித்தானியக் கொள்ளைக்காரர்களின் சூழ்ச்சி தெரிய வரும் முன்னர் வரை சாந்தியும் சமாதானமும் கோலோச்சிய அந்தக் காலகட்டத்தில் இஸ்லாம் ஒரு புதிய பார்வையை இந்தியர்களுக்கு சுவைக்கத் தருகிறது.
மக்தபுகள் மதரஸாக்கள் மசூதிகள் க்ஹன்காஹ்க்கள் சூஃபிக்களின் கல்வி நிலையம் மற்றும் தனி மனிதனின் வீடுகள் என எல்லா இடங்களும் கல்வி நிலையங்களாயின.
இப்போதுள்ளது போல் மாணவர் விடுதியில் குளிர்சாதன வசதி உண்டா.... மாணவர்கள் வந்து போக வாகன வசதி உண்டா என்றெல்லாம் யோசிக்காத யோசிக்கத்தெரியாத காலம் அது.
ஆசிரியர்களின் பின்னேயே அலைந்து கொண்டிருந்த மாணவர்களுக்கு தேவைப்படின் உடல் வருந்தி உழைத்து உதவும் ஆசிரியர்களும் இருந்தார்கள் அன்று.
இப்படி சுல்தான்கள் முதல் உள்ளூர் நவாபுமார்கள் வரை நிறுவித்தந்த தொடக்கப்பள்ளி முதல் உயர்நிலைப்பள்ளி வரையிலான கல்விக்கூடங்கள் இந்தியா முழுதும் வியாபித்திருந்தன.
இதனால் தேவைக்கும் சூழ்நிலைக்கும் ஏற்ப தொடக்கப்பள்ளியின் வளாகத்திலேயே மேற்படிப்புக்கள் நடத்தப்படுவதும் மாணவர்களின் வசதியை முன்னிட்டு இட அமைப்பில் மாற்றங்கள் கொண்டு வருவதும் மிக எளிதாகவே இருந்தது.
இதிலெல்லாம் ஏற்றத்தாழ்வு பார்க்காததன் காரணமாக தனியொருவரின் வீட்டு முற்றத்தில் நடத்தப்படும் மேல்மட்டக் கல்வியிலும் சரி அரசு கட்டிக்கொடுத்த ஆரம்பப்பள்ளியிலும் சரி நேர்மையான கற்றல்பகிர்தல் மட்டுமே எஞ்சியிருந்ததே தவிர சுயலாபமோ பணம் செய்யும் வழியோ அல்ல.
மார்க்கக் கல்வியும் உலகக்கல்வியும் போட்டி போட்டுக்கொண்டு தத்தம் வரலாற்றுப்பாடங்களின் ஒவ்வொரு பக்கத்திலும் இந்திய மண்ணின் மைந்தர்களையும் அவர்களின் சாதனைகளையும் எழுதின.
அதே நேரத்தில் மத்திய ஆசியாவையும் கொரொசான் மற்றும் ஆஃப்கானையும் தம்முடைய ஆதிக்கத்தின் கீழ் கொண்டு வந்த மங்கோலியர்கள் அங்கெல்லாம் இருந்த இஸ்லாமிய அறிஞர்களை குடும்பத்துடன் நாடு கடத்திக்கொண்டிருந்தனர்.
எஞ்சியவர்களை கொலை செய்தும் குடும்பங்களை அழித்தும் ஐநூறு வருடங்களாக பாதுகாத்து வைக்கப்பட்டிருந்த பல்வேறு துறைகளின் மேல் எழுதப்பட்டிருந்த நூற்களை கொளுத்தியும் அராஜகம் செய்து கொண்டிருந்தனர்.
ஒவ்வொரு நாளும் தில்லியில் ஒரு மூட்டை நிறைய புத்தகங்களை சுமந்தவாறு உலமாக்களும் அவர்களின் குடும்பமும் அகதிகளாக வந்து சேர்வது என்பது சாதாரணமாகியிருந்தது.
தங்க இடம் தேடி வந்தவர்களுக்கு இந்திய இஸ்லாமிய அரசர்கள் வாழ இடமளித்து கற்றுக்கொடுக்க கல்விக்கூடங்களை அமைத்து அவர் வழி இஸ்லாமிய ஞானத்தை இந்தியாவெங்கும் பரப்பினார்கள்.
எத்தனை ஆழமான கற்பித்தல் என்றால் அரபு மொழி இலக்கணத்திற்கு காஃபியா முஃபஸ்ஸல் போன்ற நூற்களையும் முக்ஹ்தஸர் அல் குதூரி மற்றும் மஜ்மா அல் பஹ்ரைன் ஹனஃபி மத்ஹபின் சட்டத்தைப் பற்றிய நூல் சட்டங்களுக்காக படித்தனர்.
இதில் தஃப்ஸீருக்காக கஷ்ஹஃப் மதாரிக் போன்ற நூற்களையும் மிஷ்காத் அல் மஸாபிஹ் மஷாரிக் அல் அன்வர் போன்ற நூற்கள் ஹதீஸ்களுக்காகவும் உஸூல் அல் ஃபிக் உஸூல் அல் பஸ்தாவி போன்ற புத்தகங்கள் சட்ட நிபுணத்துவத்துக்காகவும் படித்தனர்.
அதே நேரத்தில் லக்னோவின் ஃபரங்கி மஹாலிலிருந்துகொண்டு ஷிஹால்வி அவர்கள் ஒரு விரிவான படிப்பிற்கு அடித்தளம் இட்டுக்கொண்டிருந்தார்கள்.
இந்தப் படிப்பில் வழிவழியாக வந்த ஹதீஸ் கல்வியை விடவும் பகுத்தறிவிற்கும் இஸ்லாமிய மார்க்க சட்டத்திற்கும் ஃபிக் அதிக முக்கியத்துவம் கொடுத்து அந்தப் பாடத்திட்டத்தை உருவாக்கினார்.
இந்தப் பாடத்திட்டத்தை உற்று கவனித்தால் பத்து நூற்கள் பகுத்தறிவுக்கும் ஐந்து நூற்கள் தர்க்க சாஸ்திரத்துக்கும் மூன்று நூற்கள் தத்துவத்திற்கும் ஒதுக்கப்பட்டுள்ளன.
இரு பாடத்திட்டங்களையும் ஒன்றாக்கி இரண்டிலும் உள்ள எல்லாப்பாடங்களையும் உள்ளடக்கி அந்தப் படிப்பிற்கும் தர்ஸ் ஏ நிஜாமி எனப் பெயரிட்டது.
இதே காலகட்டத்தில் இந்தியாவின் நான்கு முனைகளிலிருந்து பற்பல பெயர்பெற்ற ஹதீஸ் கலை வல்லுனர்களையும் அறிஞர்களையும் முஃப்திக்களையும் வரலாறு தன் பக்கங்களில் இன்னும் திடமாய் பதித்து வைத்துள்ளது.
இந்தியா முழுதும் இஸ்லாமிய வாழ்வும் அதன் வழி கல்வியும் மக்களை மகிழ்ச்சியில் ஆழ்த்தியிருக்க தென்னகம் மட்டும் வெறுமனே கை கட்டிக்கொண்டு இருக்குமா?
தமிழகத்தில் ஏற்கனவே தழைத்து வளர்ந்து வந்த சைவம் வைணவம் சமணம் பௌத்தம் ஆகிய சமயங்கள் போன்று இஸ்லாமும் தமிழகத்தில் சமயங்களில் ஒன்றாக நிலைபெற்றது.
தமிழ் மக்களால் பெரிதும் போற்றப்பட்டு வந்த தமிழ்நாட்டு பதினெண் சித்தர்களைப் போன்று இந்த இஸ்லாமிய ஞானிகளின் ஆன்மீக உபதேசங்களும் தமிழ் மக்களால் மனமுவந்து ஏற்கப்பட்டன.
இன்னொருவரான ஷேக் ஜமாலுத்தீன் பாண்டிய மன்னனின் அரசியல் தூதுவராக சீன நாட்டுக்குப் பலமுறை சென்று வந்ததையும் வரலாற்றில் காணமுடிகிறது.
இவ்விதம் அரசியலில் தமிழ் முஸ்லிம்கள் முதன்மை பெற்றிருந்ததையும் அதன் காரணமாக சோழ பாண்டிய மன்னர்கள் மட்டுமல்லாமல் மறவர் சீமை சேதுபதிகள் மதுரை நாயக்க மன்னர்கள் தஞ்சாவூர் நாயக்க மராட்டிய மன்னர்கள் ஆகியோரது ஊக்குவிப்புகளுக்கும் தமிழ் முஸ்லிம்கள் உரியவர்களாக விளங்கியதைப் பல வரலாற்றுச் சான்றுகள் எடுத்துக் காட்டுகின்றன.
இங்ஙனம் தமிழ்ச் சமுதாயத்தின் தனிப்பெரும் சிறுபான்மையினராக விளங்கிய தமிழ் முஸ்லிம்கள் தங்களது தாய்மொழியாகக் கொண்ட தமிழுக்கு ஆற்றியுள்ள தொண்டுகளும் அளப்பரியவை.
இந்தப் படைப்புகளுடன் அரபு பார்சி உருது ஆகிய மொழிப் புலன்களிலிருந்து பெற்ற தங்களது புலமைத் திறனை அந்த மொழிகளின் வடிவங்களான நாமா கிஷ்ஷா முனாஜாத் என்ற புதிய இலக்கிய வடிவங்களையும் தமிழ் மொழியில் புகுத்தி உள்ளனர்.
சுருக்கமாக சொன்னால்...புயலுக்கு முன் இருக்கும் அமைதியைப் போல கல்வியிலும் வளர்ச்சியிலும் மணித்துளிகளை தொலைத்த ஏகாந்தத்தில் இருந்தது அன்றைய இந்தியா... பிரித்தானிய அரசு உள்ளே காலடி எடுத்து வைக்கும் வரை.
இந்தியாவில் பிரித்தானிய அரசு வருவதற்கு முன் மேற்கண்ட பாராவில் படித்தது போல ஒரு ஒழுங்குமுறையான கல்வியும் நல்வாழ்வும் எல்லா மக்களிடமும் இருந்தது.
இந்து மக்களும் சரி முஸ்லிம் சமுதாயமும் சரி கல்வியிலும் வளர்ச்சியிலும் ஐரோப்பிய நாடுகளை மிஞ்சிக்கொண்டிருந்தார்கள் என்று சொன்னால் அது மிகையல்ல.
ஆனால் வணிகர்களாய் வந்து அரசணையில் ஏறிய பிரித்தானியர்கள் இந்தியாவை முன்னமிருந்தே நன்கு உற்று நோக்கியதன் விளைவு அவர்களின் அராஜக ஆட்சியின் முதல் படியிலேயே தெரிந்தது.
இதில் வில் தியூரண்ட்டு எழுதுகிறார் பிரித்தானியர் இந்தியாவுக்கு வந்தபோது ஊரகச் கிராம சமுதாயத்தினரால் நடத்தப்பட்ட சமுதாயப் பள்ளிகள் என்ற அமைப்பு இந்தியா முழுவதும் இருந்தது.
கிழக்கிந்திய நிறுவனத்தின் பிரதிநிதிகள் இந்த ஊரகச் சமுதாயங்களை அழித்தனர் கல்வியை ஊக்குவிப்பதற்கு மாறாக அரசு மது அருந்துவதை ஊக்குவித்தது.
தேசியக் காங்கிரசு தொழில்துறை சமூக மாநாடுகள் மாகாண மாநாடுகள் பிரம்ம சமாசம் ஆரிய சமாசம் இசுலாமியர்கள் கிறித்துவர்கள் என அனைவரின் எதிர்ப்பையும் மீறி மதுபானக் கடைகள் மூலம் மது விற்பனை போல ஓபியமும் அரசினால் மட்டுமே விற்கப்படுகிறது இப்படியாக ஆரம்பமானது பிரித்தானிய அரசின் துவம்சம்.
பள்ளிக்கூடங்களில் எப்படி ஒழுங்கைப் பேணுவது ஆசிரியர்களும் மாணாக்கர்களும் எப்படி நடந்து கொள்ள வேண்டும் என்னும் குறிப்புக்கள் கூட இந்திய மக்களிடம் இருந்தே காலனிய அரசு கற்றுக்கொண்டது.
கல்வியின் குரல்வளை நசுக்கப்படுவதை காண இயலாமல் வருந்திய முஸ்லிம் சமூகம் மௌனமாகவே இருந்தால் இனி ஷரீயத் தொடர்பான சட்டங்களைப் படித்துச் சொல்லவும் கூட யாரும் இருக்க மாட்டார்கள் என்று வெதும்பி அன்றைய காலகட்டத்தில் புகழ் பெற்ற படித்த சில முஸ்லிம்களை அப்போதைய கல்கத்தாவின் கவர்னர் ஜெனெரலாக இருந்த வாரன் ஹேஸ்டிங்க்கை சந்திக்க வைத்தனர்.
கல்கத்தா மத்ரஸா அல்லது மொஹம்மதன் கல்லூரி எனப் பெயர் பெற்ற அந்த மதரஸா பிரித்தானிய அரசின் கீழ் அனுமதிக்கப்பட்ட இந்தியாவின் முதல் கல்லூரி மட்டுமல்ல.
காலம் காலமாக அரசு அலுவல்களிலும் அத்தியாவசிய பத்திரங்களிலும் ஆட்சி மொழியாக இருந்த பாரசீகத்தை தடுத்து ஆங்கிலத்தை புகுத்தினர்.
ஏற்கனவே இந்திய சுதந்திர வேள்விக்காக ஆங்கிலத்தைப் புறக்கணித்துக் கொண்டிருந்த நம் சமூகத்திற்கு இந்த சூழ்ச்சி இன்னும் பெரிய நஷ்டத்தை தந்தது.
மார்க்க சட்ட திட்டங்களும் வணக்கங்கள் மட்டுமே வாழ்வு உலக வாழ்வுக்கு நமக்கும் தொடர்பில்லை என்னும் நிலைக்கு மதரஸா மாணாக்கர்களும் உலமாக்களும் தள்ளப்பட்டனர்.
இதே பிரச்சினையையொட்டி வட இந்தியாவெங்கும் மதரஸாக்களில் சிறு சிறு மறுமலர்ச்சிகளும்மஸ்லக் நாளடைவில் தோன்ற ஆரம்பித்தன.
வேறு வேறு பெயர்களில் தியோபந்திகள் அஹ்லே ஹதீத் பரேல்விகள் நத்விகள் இத்தியாதி... ஆரம்பிக்கப்பட்டாலும் நோக்கம் மட்டும் பொதுவானதாகவே இருந்தது.
அதுவரை பிரித்தானியப் பேரரசால் கொடிய வாழ்வை சந்திக்க இயலாமல் திணறிக்கொண்டிருந்த இந்திய முஸ்லிம் சமூகத்திற்கு இது கொஞ்சம் ஆசுவாசப்படுத்தியது எனலாம்.
தன் கல்வி ஞானத்தாலும் பேனாவின் ஆற்றலாலும் காங்கிரஸை பிரித்தானிய அரசுக்கு எதிராக நடை போட வைத்த பெருமையும் நம் முன்னோர் வழி வந்த மௌலானா அபுல் கலாம் ஆஸாத்தையே சாரும்.
இப்படி சாதனைகள் பல புரிந்திருந்தாலும் வெற்றிகளும் புகழ் மாலைகளும் பல சூடியிருந்தாலும் நம் சமூகம் இன்று உணவுக்கும் உறைவிடத்திற்கும் அலைய வேண்டிய அவலநிலை ஏற்பட்டது ஏன்?
சுதந்திர இந்தியாவிற்காக பல்லாயிரக்கணக்கான உலமாக்களையும் குடும்பங்களையும் குழந்தைகளையும் கூட இரையாக்கிய நம் சமூகம் இன்று கூனிக்குறுகி வாழ வேண்டிய நிலை ஏற்பட்டது ஏன்?
மறுமலர்ச்சிகள் பல நூறு தடவை மலர்ந்திருந்தாலும் ஒரு தெள்ளிய நோக்கை ஒரு திட்டமிட்ட இலக்கை நோக்கி செல்லும்படியான வேகமும் விவேகமும் எவற்றிற்கும் இல்லாமல் போனது ஏன்?
இருக்கிறது ஒவ்வொரு வெற்றிக்கு பின்னும் ஒரு மௌன அழுகை இருப்பது போல் நம் தேசத்தின் சுதந்திரத்திற்காக பாடுபட்ட நம் சமூகம் இன்று கேட்பார் எவருமிலாமல் போன அனாதையாய் நிற்கிறதே அது ஏன் என இதன் காரண காரியங்களை உற்று நோக்குவதே நாம் இந்த சறுக்கலிலிருந்து மீள வழி செய்யும்... இன்ஷா அல்லாஹ்.
பிரித்தானிய அரசுக்கு முன் நம் முன்னோர்கள் எவ்வாறு படித்தனர் எத்தகைய நூற்களை பாடங்களை படித்தனர் என்பதை உற்று நோக்கினால் புரியும் நம் சறுக்கலுக்கான முக்கிய காரணி.
ஆம்.... வரலாறு எனும் முக்கிய பாடத்தை ஷாஹ் வலியுல்லாஹ்வின் பாடத்திட்டத்திலும் காணவில்லை ஷிஹால்வியின் பாடத்திட்டத்திலும் காணவில்லை.
இன்று வல்லரசாய் இருக்கும் அமெரிக்காவும் தொழில்நுட்பத்திலும் அறிவியலிலும் எங்களை முறியடிக்க எவருமிலர் என்று கர்ஜிக்கும் அமெரிக்காவும் சில வருடங்கள் முன்னர் ஏற்பட்ட கடும் நிதி நெருக்கடியிலிருந்து இன்னும் வெளியேற இயலாமல் தத்தளிக்கிறது.
ஆட்சியை அதிகரிக்கவும் எல்லைகளை விஸ்தரிக்கவும் தெரிந்தவர்களுக்கு மக்களின் மனதில் நம்பிக்கையை அதன் மூலம் மனபலத்தை வளர்க்கத் தெரியாமல் போனதும் ஒரு காரணம்.
நாளைய மாணவச்செல்வங்களுக்கு திப்பு சுல்தானும் ஒரு அரசராக இருந்தார் என்று மட்டுமே தெரியுமே தவிர நம் பாரம்பரியத்தைப் பற்றித் தெரியாது.
அஷோக சக்கரவர்த்தியின் அருமை பெருமைகளை மனனம் செய்யும் குழந்தைகளுக்கு நம் முஸ்லிம் மொகலாய மன்னர்கள் யாரும் இப்படி இருக்கவில்லையே எனத்தான் தோன்றும்.
நமக்களிக்கப்பட்ட வேதத்தையும் நபிகளாரின் வாழ்வையும் சரிவர கற்காதது அறிவுக்கெட்டாத செய்கைகளின் மூலம் ஞானத்தைத் தேடியது முடிவில் கற்பனையிலும் எட்டாத கொடுமைகளையும் குழப்பங்களையும் கொண்ட ஆட்சியாளர்களாய் வாழ்ந்தது.
தத்தம் குணநலன்களின் மூலமே உலகின் பல்வேறு இடங்களில் இஸ்லாத்தைப் பரப்பிய அறிஞர்களின் வரலாறு... இவற்றில் எதுவுமே இல்லாமல் வாழ்ந்த தலைமுறையினாலேயே நாம் இன்று இந்த நிலையில் உள்ளோம்.
தற்போதைய காலகட்டத்தில் உள்ள குழப்பங்கள் அனைத்திற்கும் ஆரம்பப்புள்ளியாக ஒன்றை மட்டும் குறிப்பிட வேண்டும் என்றால் அது நாம் தொலைத்த அதப் என்றே சொல்வேன்.
மேலே கண்ட இந்த வேர்கள்தான் நம்முடைய இந்த நிலைக்கு ஒரு தீய வட்டத்திலேயே உழன்று கொண்டிருக்கும் ஒன்றை ஒன்று சார்ந்து கொண்டிருக்கும் காரணிகள்.
இந்த நச்சு வட்டம் உடைத்து இந்த கல்லறை பிரச்சினைக்கு தீர்வாக பொருட்டு நாம் முதலில் இழந்த அதப்பை வரலாற்றை திரும்ப கொண்டு வர வேண்டும்.
ஏனெனில் யாருக்கு கல்வி தரப்படுகிறதோ யார் ஞானத்தாகத்தில் இருக்கிறார்களோ அவர்களிடம் இந்த நன்னடத்தையும் அதன் மூலம் இஸ்லாமிய சமுதாயம் ஆற்றிய அரும் பெரும் சாதனைகளின் அறிவும் இருத்தல் வேண்டும்.
நன்னடத்தையுள்ள ஒரு சிறுவன் கல்வியாளர்களுடன் தொடர்பில் இருப்பவன் பின்னாளில் விவேகமும் அதனால் புகழும் பெறுகிறார் என்றால் நடுவில் எந்தத் தடையாவது உள்ளதா?
ஏனைய நபிகளைக் குறிப்பிடுகையில் அல்லாஹ் அவர் வாய்மையாளராக இருந்தார் நேர்மையாளராக இருந்தார் என்று குறிப்பிடும் வேளையில் இவ்வுலகின் கடைசி மனிதர் வரைக்கும் பின்பற்றக்கொடுத்த நபிகள் நாயகத்தைஸல் அல்லாஹ் நற்குணங்களைக் கொண்ட உன்னதமானவர் என்கிறான்.
இபாதத்தில் மட்டுமல்லாது வாழ்வின் எல்லா நிலைகளிலும் கடைப்பிடிக்க வேண்டிய ஒழுக்கத்தை இவரிடம் இருந்து கற்றுக்கொள்ளுங்கள் என நம் இறைவன் நமக்கு சொல்வதாகும்.
நம் சமூகத்தில் மட்டுமல்ல உலகெங்கிலும் தற்போது வேரோடியுள்ள பிரச்சினைகள் அனைத்திற்கும் முழுத்தீர்வு இஸ்லாம் காட்டித் தந்த வழியில் நன்னடத்தையை கற்பிப்பதும் வரலாற்றை எத்தி வைப்பதுவும் மட்டுமே... மஸதா தாக்குதலுக்கும் அழிவுக்கும் பிறகு பாலஸ்தீனின் கடற்கரையோரப் பகுதிகளில் வாழ நிர்ப்பந்திக்கப்பட்ட யூதர்களுக்கு வாழ்க்கை எப்போதும் போல் பிரச்னைகள் மிக்கதாகத்தான் இருந்தது.
புத்தியால் வெல்வது என்கிற அவரது வார்த்தைகள் ஒவ்வொரு யூதரின் மனத்திலும் மந்திரம் போல பரவிப் படர்ந்தது.அன்று தொடங்கி அவர்கள் கிளர்ச்சி செய்வதை அறவே நிறுத்தினார்கள்.
ஒவ்வொரு சம்பவத்திற்கும் யாரொருவருக்கும் வருத்தத்தை ஏற்படுத்தும் விதத்தில் எதிர்ச்செயல் ஆற்றுவதை நிறுத்தி தகுந்த பதிலை தக்க முறையில் அளித்தல் வேண்டும்.
நாம் வாழும் மார்க்கம் மெய்யானது மட்டுமில்லாமல் எத்தனை சிறப்பு மிக்கது புராதனமானது எத்தனை சாதனையாளர்களையும் சாதனைகளையும் தோற்றுவித்த மார்க்கம் என்பதைக் கற்றுக்கொடுக்க வேண்டும்.
குறிப்பிட்ட பள்ளிக்கல்வியில் தேறாத வறுமையில் உழல்கின்றவர்களுக்கு மட்டும் தர்ஸ்ஏநிஜாமியும் ஸிஹாஹ்ஸித்தாவும் என்பதை வேரறுத்து ஒவ்வொரு குடும்பத்தின் குழந்தைகளும் இவற்றை கற்றுக்கொள்ள வழி செய்யப்பட வேண்டும்.
பெற்றோரும் மற்றோரும் நம் சமூகத்திற்கு இந்தத் திட்டத்தையும் அதனால் இன்ஷா அல்லாஹ் நாம் எதிர்பார்க்கும் வெற்றியையும் பற்றி தெளிவான உரைகள் நிகழ்த்த வேண்டும்.
ஓய்வு நேரங்களில் ஊடகங்கள் வழியாகவோ உள்ளூர் ஜமாஅத் வழியாகவோ இஸ்லாமியப் பிரச்சாரங்களையும் பயான்களையும் கேட்க வேண்டும்.
இன்ஷா அல்லாஹ் இவை பின்பற்றப்பட்டால் நம் தமிழக சமூகம் மட்டுமல்ல ஒட்டு மொத்த அகில உலக இஸ்லாமிய சமூகமும் எழுந்து நிற்க இதுவே அடித்தளமாகும்.
எனினும் இவற்றில் கல்விப்பணிக்கான புரட்சியை மட்டும் எப்படி நம் தமிழக சமூகம் நடைமுறைப்படுத்துவது அதற்கான படிகள் வழிகள் திட்டங்கள் யாவை போன்ற தலைப்புக்களை மட்டும் இன்ஷா அல்லாஹ் இந்த ஆய்வுக் கட்டுரை மூலம் நாம் தெளிவடைய முயல்வோம் இன்ஷா அல்லாஹ்.
இஸ்லாத்தை ஏற்று தன் அபரிமிதமான நம்பிக்கையை வெளிப்படுத்திய கதீஜாரலி முதல் இன்றைய சகோதரி தவக்குல் கர்மன் வரை ஒவ்வொரு புரட்சிக்குப் பின்னரும் ஒரு பெண் இருந்துள்ளார் இருக்கிறார்.... இனியும் இருப்பார்.
குகைக்குச் சென்று வந்த தன் கணவன் ஏதோ பிதற்றுகிறாரோ அதை ஒரு காதில் உள்வாங்கி இன்னொரு காது வழியாய் விட்டு விடலமோ என்று கதீஜாரலி அவர்கள் எண்ணியிருந்தால் இன்று இந்த மார்க்கம் எந்த நிலையில் இருந்திருக்கும்.... நம்மால் கற்பனையும் செய்ய இயலாது.
புதிதாய் மலர்ந்த ஒரு நம்பிக்கைக்காக இத்தனை பெரிய சோதனையா...இதை தாங்கித்தான் ஆக வேண்டுமா என சுமைய்யா ரலி அவர்கள் எண்ணியிருந்தால் அவரின் தியாகத்தினால் பலங்கொண்ட இந்த மார்க்கம் என்றோ இறந்து போயிருக்கும்.
தன் குழந்தையின் கண் பார்வை திரும்பி வர இறைவன் மட்டுமே துணை புரிய முடியும் என்று நம்பி அந்த நம்பிக்கையை மெய்ப்பித்தும் காட்டிய தாய்களைக் கண்டது இந்த மார்க்கம்.
இஸ்லாமைப் புரிந்து இஸ்லாத்தை தழுவுவதே தன் மஹராகும் என அந்தச் சூழ்நிலையிலும் இறைவாக்கை எத்தி வைத்த தாய்மார்களைக் கொண்டது இந்த மார்க்கம்.